C 214/74
LV
Eiropas Savienības Oficiālais Vēstnesis
16.6.2023.
Trešdiena, 2023. gada 18. janvāris
70.
vērš uzmanību uz to, ka ir svarīgi veidot saskaņotas, papildinošas un savstarpēji izmantojamas aizsardzības spējas, vadoties pēc vienotu spēku principa, lai vairotu drošību Eiropas un Atlantijas reģionā; prasa, lai ES un NATO saglabātu savas pasaules mērogā vadošās tehnoloģiskās pozīcijas militāro spēju jomā; akcentē nepieciešamību panākt rezultātu konsekvenci attiecīgajos ES un NATO spēju veidošanas plānošanas procesos; uzsver, ka ES ir jāveido pašai savas aizsardzības spējas un stratēģiskā autonomija, arī lai vairotu savas spējas kļūt par spēcīgāku partneri sabiedrotajiem; aicina ES NATO dalībvalstis palielināt savu militāro budžetu vismaz līdz 2 % no IKP atbilstoši NATO pamatnostādnēm;
71. atzinīgi vērtē ASV, Kanādas un Norvēģijas dalību PESCO militārās mobilitātes projektā, jo tas ir būtiski Eiropas aizsardzībai un svarīgi, lai saskaņotāki būtu attiecīgie ES un NATO centieni atvieglot militāro spēku pārvietošanos; tomēr atgādina, ka par trešo valstu līdzdalību konkrētos PESCO projektos ir jālemj katrā gadījumā atsevišķi, ja šāda līdzdalība atbilst ES stratēģiskajām interesēm; atzinīgi vērtē Apvienotās Karalistes neseno pieteikumu dalībai PESCO militārās mobilitātes projektā; atgādina dalībvalstīm, kuras piedalās PESCO, ka tām ir ātri jāpilda savas operatīvās un sadarbības saistības; atzinīgi vērtē ES un NATO strukturēto dialogu par militāro mobilitāti; atzinīgi vērtē Militārās mobilitātes rīcības plānu 2.0, ar ko Komisija un PV/AP nāca klajā 2022. gada 10. novembrī, un pieprasa to ātri īstenot sinerģijā ar PESCO militārās mobilitātes projektu; prasa stiprināt Eiropas infrastruktūras savienošanas instrumentu attiecībā uz militārās mobilitātes projektiem; aicina ES dalībvalstis rīkoties un tādēļ vienkāršot un saskaņot procedūras militārās mobilitātes vajadzībām, kā arī noteikt īsākus termiņus atļaujas sniegšanai, lai dalībvalstis varētu rīkoties ātrāk un reaģēt lietderīgāk; uzsver — ar jauno Militārās mobilitātes rīcības plānu ir jānodrošina, ka prasības infrastruktūras, noturības un loģistikas jomā tiek vērtētas no militārās stratēģijas viedokļa; akcentē nepieciešamību pēc papildu finansējuma šai ES un NATO sadarbības pamatiniciatīvai; prasa ES apsvērt iespēju aicināt Ukrainu, Gruziju un Moldovas Republiku piedalīties PESCO projektos, piemēram, militārās mobilitātes projektos;
72.
vērš uzmanību uz to, cik svarīgas ir ciešas ES un Amerikas Savienoto Valstu attiecības, kuru pamatā ir kopīgas demokrātijas, brīvības un tiesiskuma vērtības; atzinīgi vērtē Amerikas Savienoto Valstu un pašreizējās administrācijas apņemšanos un iesaistīšanos Eiropas teritoriālajā aizsardzībā, jo īpaši ņemot vērā Krievijas agresijas karu pret Ukrainu, kurš apdraud visu kontinentu; atzīmē, ka Amerikas Savienotajām Valstīm aktuālas ir arī problēmas Indijas un Klusā okeāna reģionā, kur jādod pretspars aizvien lielākai Ķīnas militārā spēka demonstrēšanai, un uzsver, ka ES dalībvalstīm ir aktīvāk jāstrādā pie Eiropas aizsardzības spēju uzlabošanas, lai slogu ilgtermiņā varētu pārdalīt, ES uzņemoties lielāku atbildību par savu aizsardzību;
73. atzinīgi vērtē ES un ASV dialogu par drošību un aizsardzību, kas ir svarīgs atskaites punkts ciešākā transatlantiskās sadarbības procesā; mudina PV/AP šajā dialogā īpašu uzmanību pievērst austrumu kaimiņreģiona un dienvidu kaimiņreģiona drošībai, diskusijās iekļaujot tādas jomas kā savstarpējās drošības un aizsardzības iniciatīvas, KDAP misijas un operācijas, atbruņošanās un ieroču neizplatīšana, terorisma apkarošana, labāka informācijas apmaiņa starp izlūkdienestiem, revolucionāru tehnoloģiju ietekme, klimata pārmaiņas, hibrīddraudi, kiberaizsardzība, militārā mobilitāte, krīžu pārvarēšana un attiecības ar stratēģiskajiem konkurentiem;
74. atkārtoti pieprasa iestāžu struktūrā aktivizēt sadarbību ar Apvienoto Karalisti drošības un aizsardzības jomā; mudina Apvienoto Karalisti nopietni sadarboties ar ES, lai risinātu neatliekamas stratēģiskas problēmas, tā nodrošinot, ka attiecīgās darbības ir savstarpēji papildinošas un sinerģiskas; mudina PV/AP pēc ad hoc principa aicināt Apvienoto Karalisti uz neformālām Padomes ārlietu (un aizsardzības) ministru sanāksmēm, lai apmainītos viedokļiem par kopīgi aktuāliem jautājumiem, tomēr pilnībā sargājot ES lēmumu pieņemšanas autonomiju; norāda, ka nav lietderīgi tērēt resursus paralēliem nākotnes gaisa kaujas sistēmu izveides projektiem, un tāpēc iesaka, ka abus projektus vajadzētu apvienot; atzinīgi vērtē Apvienotās Karalistes atbalstu Ukrainai;
75. pauž nopietnas bažas par augošo nestabilitāti mūsu kaimiņvalstīs, kas bieži vien ir naidīgu dalībnieku tīšas rīcības rezultāts, jo tie ar dažādām darbībām vājina demokrātiskās reformas, lai galu galā vājinātu ES; uzsver, ka ES drošība ir cieši savstarpēji saistīta ar mūsu tuvāko kaimiņu drošību ES austrumu kaimiņreģionā un dienvidu kaimiņreģionā, kā arī Rietumbalkānos; pieprasa pamatīgāku sadarbību militārajā un drošības jomā ar līdzīgi domājošām Austrumu partnerības valstīm, tādēļ cita starpā stiprinot Austrumu partnerības drošības dimensiju, un pieprasa spēcīgākus dialogus par drošības un aizsardzības politiku, jo īpaši ar Ukrainu, Gruziju un Moldovas Republiku; pieprasa drošības un aizsardzības jomā vairāk sadarboties ar partneriem dienvidu kaimiņreģionā; prasa ietekmīgu ES darbību Vidusjūras reģionā, jo ES ir kļuvusi par